cyanic-selkie/wikianc huggingface dataset:
Lockerbien pommi-isku
Myöhempiä vaiheita
2022 otettiin kiinni libyalainen Abu Agela Masud Kheir Al-Marimi, jota syytetään pommin valmistamisesta. Masudin uskotaan toimineen johtavana pommintekijänä Libyan diktaattori Muammar Gaddafille. Hänen väitettiin tunnustaneen osallisuutensa Lockerbien iskuun vuonna 2012, jonka jälkeen häneen kohdistunut tutkinta käynnistettiin uudelleen vuonna 2016 ja häntä vastaan nostettiin syyte. Vuonna 2022 hän jäi puolisotilaallisten joukkojen vangiksi ja hänet luovutettiin Yhdysvaltoihin.
Ampiaiset (Aristofanes)
Historia
Aristofaneen Ampiaisten kantaesitys oli Ateenan Dionysoksen teatterilla Lenaia-juhlilla vuonna 422 eaa. Näytelmä arvostelee selvästi ateenalaista populististista poliitikko Kleonia, joka oli merkittävä sotaa kannattaneen puolueen johtaja Spartan johtamaa liittoumaa vastaan käydyn peloponnesolaissodan aikana. Kleon sai merkittävän aseman puhujana kansankokouksessa Perikleen jälkeen, ja onnistui manipuloimaan oikeudenkäyntejä omaksi poliitiseksi ja henkilökohtaiseksi hyödykseen, muun muassa tuottamalla oikeusjuttuja, jotta lautamiehet saivat palkkansa. Kleon oli syyttänyt Aristofanesta tämän näytelmästä Babylonialaiset, joka ei ole säilynyt nykyaikaan. Aristofanes hyökkäsi Kleonia vastaan Ritareissa ja jatkaa hyökkäystä Ampiaisissa.
Sisältö
Ampiaiset edustaa tyyliltään ja rakenteeltaan niin kutsuttua vanhaa attikalaista komediaa. Näytelmä koostuu runosäkeestä.
Juoni
Näytelmä alkaa sillä, että tavallisen ateenalaisen yksityistalon yli on viritetty suuri verkko. Myös talon sisäänkäynti on tukittu, ja kaksi orjaa vartioi ovea ulkopuolella, vaikka nukkuukin. Talon katolla nukkuu kolmas mies. Orjakaksikko herää, ja käy ilmi, että he vartioivat ”hirviötä”. Katolla nukkuva mies on heidän isäntänsä, kun taas ”hirviö” on tämän vanha isä, jolla on harvinainen sairaus. Orjat alkavat arvuutella yleisöä sairauden laadusta. Ehdotetaan pelihimoa, juomariutta ja muita huveja, mutta kaikki nämä arvaukset menevät väärin — isä on filēliastēs eli addiktoitunut oikeudenkäynteihin, toisin sanoen hän käyttää kaiken aikansa lautamiehenä tuomiten innokkaasti toisia. Isän nimeksi paljastuu Filokleon (”Kleonin ystävä”), kun taas hänen poikansa on nimeltään Bdelykleon (”Kleonin vihaaja”).
Sunnah.com
thumb|Hadith-kokoelmiaSunnah.com on sivusto, joka julkaisee profeetta Muhammedin sunnaa eli elämäntapaa valaisevia haditheja tarkoituksena saattaa ne tiedoksi mahdollisimman monelle ihmiselle maailmassa sekä tutkimuskäyttöön että ymmärryksen luomiseksi islamista. Sivuilla olevien kokoelmien määrä kasvaa koko ajan. Sivusto ei anna tietoja toiminnan rahoittajista.
Sivuston periaatteita
Sivusto kertoo noudattavansa seuraavia arvoja:
Ampiaiset (Aristofanes)
Juoni
Filokleonin oireita kuvaillaan tarkemmin. Niihin kuuluu epäsäännöllinen uni, pakkomielteinen ajattelu, huono hygienia ja hamstraaminen. Kaikki neuvot ja parannusyritykset ovat epäonnistuneet. Siksi Bdelykleon, joka haluaa auttaa isäänsä, on lukinnut tämän sisälle taloonsa. Filokleon on kuitenkin päättäväinen päästäkseen ulos ja oikeuteen, ja yrittää paeta toistuvasti. Seuraavaksi Bdelykleon herää ja varoittaa orjiaan siitä, että isä on taas liikkeellä. Hän käskee orjia vartioimaan viemäreitä, sillä isä voi liikkua kuin hiiri, mutta tämä yrittääkin ulos savupiipun kautta. Bdelykleon on kuitenkin valppaana ja työntää isänsä takaisin sisään. Toinen koominen pakenemisyritys leikittelee Odysseuksen pakenemisyrityksellä kykloopin kynsistä Odysseiassa.
Filokleonin lautamiestoverit, ampiaisiksi pukeutunut kuoro (khoros), tulee hänen avukseen, koska on saanut tietää ystävänsä ahdingosta. Bdelykleon ja hänen palvelijansa päätyvät käsikähmään ympärillään parveilevien ampiaisten kanssa. Ampiaiset voitetaan, vaikka niillä on pistimet.
Sunnah.com
Teoksia
Sivuston tärkein kokonaisuus on kutub al-sittah eli "kuusi kirjaa". Se muodostaa sunni-islamin tärkeimmän kirjakokonaisuuden, joka Koraanin jälkeen on kaikkein kunnioitetuin. Myös shiialaiset käyttävät teoskokonaisuutta, mutta valikoivasti. Kyse ei ole kirjoista vaan kuudesta kokoelmasta, joista kaksi tärkeintä ovat Sahih al-Bukhari ja Sahih Muslim. Niistä käytetään yhteisnimeä Sahihayn eli "luotettavat" tai "oikeat". Muut neljä kokoelmaa ovat ''Sunan Abi Dawud. Sunan an-Nasa'i (sanan "sunan" merkitys on tuntematon), Jami` at-Tirmidhi ja Sunan Ibn Majah. ''
Ampiaiset (Aristofanes)
Juoni
Tämän jälkeen Bdelykleon alkaa väitellä isänsä kanssa lautamiehenä toimimisen hyödyistä. Filokleon sanoo nauttivansa rikkaiden ja köyhien imarteluista, kun nämä yrittävät vedota häneen saadakseen mieleisensä tuomion. Hän nauttii myös vapaudesta tulkita lakeja niin kuin häntä huvittaa, sillä hänen päätöksensä eivät joudu tarkastelun kohteeksi, ja hänen lautamiehentyöstä saamansa palkka antaa hänelle vapautta. Bdelykleon vastaa, että lautamiehet ovat pikkumaisten viranomaisten vaatimusten riepoteltavina ja saavat vähemmän palkkaa kuin ansaitsisivat — suuri osa Ateenan rahoista päätyy Kleonin kaltaisten miesten käsiin. Hän saa todistettua isälleen ja kuorolle, että lautamiehinä toimimalla he eivät saa aikaan mitään muuta kuin palvelevat demagogeja.
Filokleon taipuu pysymään kotona. Hän ei kuitenkaan osaa luopua vanhoista tavoistaan. Isäänsä auttaakseen Bdelykleon pystyttää oikeusistuimen kotiinsa, jotta hänen isänsä voi toimia sen puheenjohtajana. Koska ketään muuta ei ole tuomittavaksi, syytteeseen laitetaan perheen koira nimeltään Labes. Syytteen mukaan tämä oli syönyt herkullisen palan sisilialaista juustoa. Syyttäjänä toimii toinen koira, jonka olemus viittaa selvästi Kleoniin, kun taas todistuskappaleina toimivat malja, petkel, juustoraastin ja muut esineet. Kohtaus on todennäköisesti viittaus hieman aiemmin käytyyn oikeudenkäyntiin, jossa Kleon syytti ateenalaista kenraali Lakhesta siitä, että tämä oli hyväksynyt lahjuksia Ateenan sisilialaisilta vihollisilta käynnissä olleen peloponnesolaissodan aikana.
Sunnah.com
Teoksia
Muita kokoelmia ovat Muwatta Malik, joka on maliki-lakikoulukunnan perusteos, Musnad Ahmad, joka on hanbali-koulukunnan teos, al-Nawawin teos Riad as-Salihin eli "Vanhurskaiden niityt" sekä joukko muita kokoelmia.
Käyttö
Sivuston hakutoimintojen avulla on helppo löytää aiheenmukaisia haditheja. Uskonoppineet käyttävät näitä kokoelmia sekä Koraania apunaan, kun he muotoilevat islaminuskon näkemyksiä eri asioista. Islaminuskon sisältöä koskevat tulkinnat kuuluvat kuitenkin vain uskonoppineille, joten maallikko, olkoon muslimi tai ei-muslimi, ei voi käyttää haditheja islamin sisältöä koskevien omien päätelmien tekoon.
Ampiaiset (Aristofanes)
Juoni
Farssimaisessa oikeudenkäynnissä Bdelykleon puolustaa koiraa, ja kaiken muun epäonnistuessa näyttämölle tuodaan syytetyn ”pennut” eli joukko lapsia pukeutuneena koiran pennuiksi. Filokleonia tämä ei liikuta, mutta Bdelykleon vaihtaa äänestyslaatikoita hänen edessään, ja huijaa Filokleonin äänestämään ”syytön”. Kun ”kaikki äänet” on laskettu ja koira vapautetaan, Filokleon pyörtyy — ikään kuin ei olisi koskaan ennen vapauttanut ketään. Bdelykleon kuitenkin lohduttaa isäänsä ja sanoo vievänsä tämän mukanaan pitoihin.
Sillä välin kuoro astuu eteenpäin puhuakseen suoraan yleisölle parabasiksessa. Se ylistää näytelmäkirjailijaa siitä, että tämä asettuu Kleonin kaltaisia hirviöitä vastaan, ja moittii yleisöä siitä, ettei se pitänyt kirjailijan edellisestä näytelmästä (eli Pilvistä). Kuoro ylistää menneitä sukupolvia, vetää esiin Marathonin taistelun muiston ja valittaa sitä, että Ateenan imperiumin varat menevät kelvottomien miesten omiin käsiin.
Roolien vaihtamisen teema jatkuu, ja Bdelykleon pukee isänsä väkisin hienoihin ja muodinmukaisiin vaatteisiin pitoja varten ja opettaa tälle, kuinka pidoissa tulee käyttäytyä. Filokleon sanoo kieltäytyvänsä viininjuonnista, koska se tuo ongelmia, mutta Bdelykleon sanoo hienostuneiden miesten voivan aina puhua itsensä pois ongelmista. Niin he lähtevät luottavaisina pitoihin.
Seuraa toinen parabasis, jossa kuoro kertoo konfliktista Aristofaneen ja Kleonin välillä. Tämän jälkeen näyttämölle saapuu kotiorja, joka kertoo, mitä juhlissa oli tapahtunut: Filokleon oli juonut itsensä humalaan, loukannut kaikkia poikansa ystäviä ja hyökkää nyt kaikkien kimppuun, jotka tulevat vastaan matkalla kotiin. Filokleon saapuu paikalle huilunsoittajaneito kainalossaan ja vihamiehet kintereillään. Bdelykleon saapuu hieman myöhemmin ja raivoaa isälleen siitä, että tämä sieppasi huilunsoittajattaren pidoista. Hän yrittää palauttaa tytön, mutta Filokleon lyö häntä.
Paikalle alkaa saapua Filokleonin hankkimia vihamiehiä, jotka vaativat hyvitystä ja uhkaavat haastaa tämän oikeuteen. Filokleon yrittää puhua itsensä pois ongelmista kuin hienokin maailmanmies, mutta pahentaa tilannetta entisestään, ja lopulta Bdelykleon raahaa isänsä sisälle. Kuoro laulaa siitä, kuinka hankalaa ihmisten on muuttaa tapojaan, ja kiittää poikaa omistautumisesta isälleen. Lopuksi kaikki palaavat näyttämölle ja alkavat tanssia. Filokleon haastaa tansiin kolme rapua (kirjailija Karkinoksen kolme poikaa, jotka edustavat Ateenan tragediankirjoittajia).
Sovituksia
Joissakin käännöksissä päähenkilöille on annettu selvennyksen vuoksi nimet Prokleon (”Kleonin puolesta”) ja Antikleon (”Kleonia vastaan”).
Englantilainen säveltäjä Ralph Vaughan Williams teki näytelmästä suositun sovituksen vuonna 1909.
Salme Myyryläinen
Salme Kyllikki Myyryläinen (21. toukokuuta 1923 Lempäälä – 13. syyskuuta 1980 Lahti) oli suomalainen myynninedistäjä, ja hän oli kansanedustaja sosialidemokraattisen puolueen eduskuntaryhmässä 1970–1980 Hämeen läänin eteläisestä vaalipiiristä.
Hän toimi myymäläapulaisena Osuusliike Voimassa Lempäälässä 1939–1948, myymäläapulaisena Lahden Osuuskaupassa 1949–1950 sekä sen myymälänhoitajana 1951–1960 ja myynninedistäjänä 1960–1970.
Hän toimi valitsijamiehenä tasavallan presidentin vaalissa 1978.
Juilliard School
Juilliard School [ˈdʒuːliɑːrd] on yhdysvaltalainen, New Yorkissa sijaitseva esittävien taiteiden koulu, jota pidetään yhtenä maailman parhaista oppilaitoksista musiikin ja näyttelijäntyön alalla. Koulu perustettiin vuonna 1905. Nykyisin koulussa on noin 800 opiskelijaa.
Koulussa on musiikin, tanssin ja näyttelijäntyön linjat.
Historia
pienoiskuva|Juilliard Schoolin sisäänkäynti. Koulu perustettiin alun perin nimellä Institute of Musical Art vuonna 1905. Sen syntyä siivitti pula johtavasta musiikkioppilaitoksesta, ja amerikkalaisten oppilaiden siirtyminen eurooppalaisiin kouluihin opiskelemaan musiikkia. Oppilaitos sijaitsi aluksi Greenwich Villagessa, ja ensimmäisenä vuotena sisään otettiin 500 oppilasta. Vuonna 1910 koulu muutti Morningside Heightsiin uuteen rakennukseen, jossa nykyään toimii Manhattan School of Music.
Vuonna 1920 perustettiin Juilliard-säätiö, joka nimettiin liikemies Augustus Juilliardin mukaan: hän testamenttasi huomattavan summan rahaa musiikin edistämiseen Yhdysvalloissa. Vuonna 1924 säätiö osti uuden rakennuksen Manhattanin keskikaupungilta, ja perusti siihen Juilliard Graduate School -koulun. Vuonna 1929 tämä yhdistyi Institute of Musical Artin kanssa. Uuden koulun rehtoriksi tuli professori John Erskine, mutta molemmilla laitoksilla oli yhä erilliset dekaanit. Vasta vuonna 1946 annettiin uusi nimi: The Juilliard School of Music. Vuonna 1951 kouluun perustettiin tanssiopisto. Vuonna 2001 Juilliardissa aloitti jazzmusiikin osasto.
Esiintyvät ryhmät
Juilliardissa toimii joukko säännöllisesti esiintyviä ryhmiä niin kamarimusiikin, jazzin, orkesterimusiikin, kuin kuoromusiikin saroilta. Myös henkilökunnasta koostuvat kokoonpanot esiintyvät koulussa.
She's the One (vuoden 2013 elokuva)
She's the One on vuonna 2013 ensi-iltansa saanut filippiiniläinen tagaloginkielinen elokuva, jonka ohjasi Mae Cruz-Alvair.
Alan oppia
Alan oppia on Kai Niemisen vuonna 2010 ilmestynyt runokokoelma.
Damon Galgut
thumb|Damon Galgut vuonna 2013. Damon Galgut (s. 12. marraskuuta 1963 Pretoria, Etelä-Afrikka) on eteläafrikkalainen kirjailija ja näytelmäkirjailija.
Galgut voitti vuoden 2021 Booker-palkinnon teoksellaan The Promise. Myös Galgutin teokset The Good Doctor (2003) ja In a Strange Room (2010, suom. Vieraassa huoneessa, 2011) olivat Booker-ehdokkaina.
Kahra
Kahra on seuraavien suomalaisten henkilöiden sukunimi:
Haukilammi (Hämeenlinna, Mäntynummi)
Haukilammi on Kanta-Hämeessä Hämeenlinnassa Mäntynummin kylän lähellä sijaitseva lampi.
Maantietoa
Lammen pinta-ala on 5,6 hehtaaria ja se on 350 metriä pitkä ja 250 metriä leveä. Lammella on kartan mukaan yksi saari. Sen rantaviivan pituus on 1,0 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 121,5 metriä mpy.
Peter Erskine
Peter Erskine (s. 5. kesäkuuta 1954 Somers Point, New Jersey) on yhdysvaltalainen jazzrumpali ja -säveltäjä, joka asuu Los Angelesissa. Hänet tunnetaan monien jazz- ja rock-artistien levytysten ja kiertueiden rumpalina. Näihin kuuluvat Steely Dan, Weather Report, Steps Ahead ja Kate Bush. Hän on vuoteen 2014 mennessä esiintynyt yli 600 albumilla. Erskine on myös tuottanut rumpujensoiton opetusmateriaalia kirjoina, videoina ja verkkoaineistoina.
Erskine aloitti rumpujensoiton nelivuotiaana. Hän opiskeli Interlochen Arts Academyssä Michiganissa sekä Indianan yliopistossa Bloomingtonissa.
Vuonna 1972 Erskine sai paikan Stan Kentonin orkesterista. Kolmen vuoden jälkeen hän vaihtoi Maynard Fergusonin yhtyeeseen kahdeksi vuodeksi, kunnes vuonna 1978 liittyi Weather Reportin jäseneksi ja Jaco Pastoriuksen kumppaniksi yhtyeen rytmisektioon. Erskine oli mukana viidellä Weather Reportin albumilla, sitten Pastoriuksen big band -levyllä Word of Mouth. Hän soitti vibrafonisti Mike Mainierin Steps Ahead -yhtyeessä ja teki sitten merkittäviä levytyksiä Bob Mintzerin big bandin kanssa.
Erskine soitti basisti Eberhard Weberin kanssa Kate Bushin vuoden 2005 albumilla Aerial. Hän on soittanut myös muun muassa Diana Krallin, Joni Mitchellin, Eliane Eliasin, Queen Latifah’n ja Linda Ronstadtin kanssa.
Vuonna 2011 Erskine soitti Lontoon Royal Opera Housessa Mark-Anthony Turnagen oopperassa Anna Nicole. Syyskuussa 2014 Erskine esiintyi Helsingin kaupunginorkesterin solistina Turnagen Erskinelle omistetussa teoksessa Erskine for Drum Kit and Orchestra, jonka johti kapellimestari John Storgårds. Hän opetti rytmimusiikin mestarikurssilla Oulun Musiikkijuhlilla vuonna 2013. Pori Jazzissa Erskineä on kuultu 1982 Steps Quintetin jäsenenä ja 1985 Steps Aheadin jäsenenä.
Erskine toimii professorina Etelä-Kalifornian yliopiston Thornton School of Musicissa. Vuonna 1992 hänet nimitettiin Berklee School of Musicin kunniatohtoriksi.
Diskografiaa
thumb|[[Wayne Shorter ja Peter Erskine Weather Reportin riveissä vuonna 1981.]]
Sessiomuusikkona
John Abercrombie
Warren Bernhardt
Randy Brecker/Michael Brecker
Gary Burton
George Cables
Al Di Meola
Marty Ehrlich
Joe Farrell
Maynard Ferguson
With Alessandro Galati
Jan Garbarek
Yelena Eckemoff
With Giorgio
Bobby Hutcherson
Marc Johnson
Rickie Lee Jones
Stan Kenton
Diana Krall
Rolf Kühn
Christof Lauer
Nguyên Lê
Manhattan Jazz Quintet
Vince Mendoza
Bob Mintzer
Joni Mitchell
Jaco Pastorius
Gary Peacock
Thomas Quasthoff
Steely Dan
Mike Stern
Rod Stewart
Christoph Stiefel
Richard Torres
Ralph Towner
Mark-Anthony Turnage/John Scofield
Weather Report
Joe Zawinul
Linda Ronstadt
One Hot Minute
One Hot Minute on Red Hot Chili Peppersin kuudes studioalbumi, joka julkaistiin syyskuussa 1995. Albumi on ainoa, jolla yhtyeen silloinen kitaristi, Dave Navarro soittaa. Albumia on usein pidetty yhtyeen kokeellisimpana. Yhtye sekoittaa albumilla punkia, funkia ja psykedeelistä rockia, luoden raskaahkon tyylin ja yleissoundin, jota yhtye ei tämän jälkeen ole käyttänyt.
Albumilta julkaistiin viisi singleä, jotka olivat: Warped, My Friends, Aeroplane, Coffee Shop ja Shallow Be Thy Game, joista kolmesta ensimmäisestä tehtiin musiikkivideo.
Albumi menestyi hyvin myyntilistoilla. Sitä on myyty Yhdysvalloissa yli 2 miljoonaa kappaletta ja saanut tuplaplatinaa. Tätä pidetään kuitenkin pettymyksenä, kun verrataan levyn kaupallista menestystä edeltävään Blood Sugar Sex Magikiin ja kolmeen seuraavaan albumiin (Californication, By the Way ja Stadium Arcadium).
Historia
Yhtyeen edellinen albumi Blood Sugar Sex Magik oli suuri menestys. Yhtye lähti maailmankiertueelle, mutta sen ollessa Aasiassa, kitaristi John Frusciante ilmoitti jättävänsä yhtyeen. Yhtyeen piti esiintyä noin kuukauden päästä vuoden 1992 Lollapalooza-festvaaleilla. Niinpä yhtye pyysi Arik Marshallia soittamaan Fruscianten tilalla loppu kiertueen ajan. Marshallin ensimmäinen esiintyminen yhtyeen kanssa oli 60 000 ihmisen edessä San Franciscon amfiteatterissa. Marshall harjoitteli konserttia varten viisi tuntia päivässä.
Marshall ei kuitenkaan sopinut kunnolla yhtyeeseen, joten hän sai lähteä yhtyeestä. Yhtye laittoi sanomalehteen ilmoituksen uuden kitaristin löytämiseksi. Ensimmäisenä päivänä koe-esityksiin saapui noin 5 000 kitaristia. Lopulta Jesse Tobias otettiin yhtyeeseen, mutta hänkään ei ollut siinä kauan.
Horatio Seymour
250px|pienoiskuva|oikea|Horatio Seymour Horatio Seymour (31. toukokuuta 1810 Onondaga, New York, Yhdysvallat − 12. helmikuuta 1886 Utica, New York) oli yhdysvaltalainen demokraattisen puolueen poliitikko, joka toimi New Yorkin kuvernöörinä ja oli demokraattien presidenttiehdokas vuonna 1868.
One Hot Minute
Historia
Lopulta Dave Navarroa pyydettiin uudestaan liittymään yhtyeeseen. Tällä kertaa hän suostui, mutta hän oli kieltäytynyt yhtyeen edellisestä pyynnöstä, sen suuren työmäärän takia. Navarroa pyydettiin yhtyeeseen hänen persoonallisen soittotyylinsä vuoksi, jota yhtye tarvitsi.
Horatio Seymour
Ura
Seymour valittiin Utican pormestariksi ja New Yorkin edustajainhuoneen jäseneksi vuonna 1842. New Yorkin kuvernööriksi hänet valittiin ensimmäistä kertaa vuonna 1852. Kuvernöörinä Seymour kaatoi veto-oikeudellaan alkoholin kieltolain ja vastusti maahanmuuttovastaisia nativisteja. Hän hävisi vuoden 1854 kuvernöörinvaalin.
One Hot Minute
Historia
Vuoden 1994 tammikuussa yhtyeen laulaja Anthony Kiedis oli ollut raittiina viisi ja puoli vuotta, kun hän taas retkahti huumeisiin. Albumin teon edetessä laulajan kierre vain syveni ilman, että kukaan hänen lähimmäisistään tai yhtyeessä edes tiesi tästä. Levyn joitakin sanoituksia leimaa Kiediksen vihjailu hänen retkahtamiseensa ja siihen, kuinka hän onnistui pitämään tämän salaisuutena. Levyn vokaaliosuuksien nauhoittaminen venyi Kiediksen keksiessä tekosyitä, jottei hänen tarvitsisi lopettaa huumekierrettään.
Horatio Seymour
Ura
Seymour valittiin uudelleen kuvernööriksi vuonna 1862. Hän arvosteli presidentti Abraham Lincolnin politiikkaa, erityisesti Emancipation Proclamation -julistusta ja liittovaltiotason asevelvollisuutta. Seymour suhtautuikin jokseenkin myönteisesti New Yorkissa vuonna 1863 puhjenneisiin kutsuntojen vastaisiin mellakoihin. Vuonna 1864 hän hävisi jälleen kuvernöörinvaalin.
Vuonna 1868 Seymour valittiin demokraattien presidenttiehdokkaaksi, kun istuva demokraattipresidentti Andrew Johnson oli menettänyt kannatuksensa. Presidentinvaaleissa Seymour sai 47,3 prosentin kannatuksen ja hävisi republikaanien ehdokkaalle Ulysses S. Grantille.
One Hot Minute
Levyn teko
Muu yhtye aloitti pohjien nauhoitukset heinäkuussa 1994, Kiediksen vielä kamppaillessa sanoitusten kanssa. Laulaja päätti lähteä kuukaudeksi New Yorkiin kirjoittamaan ja vuokrasi hotellin sieltä, kuitenkaan saamatta aikaan mitään. Nauhoitusten aikaan yhtye teki ensimmäisen keikkansa Dave Navarron kanssa. Lavana oli vuoden 1994 Woodstock ja yhtye esitti kappaleita uudelta levyltä, kuten "Aeroplane", "Warped" ja "Pea".
Loppuvuodesta 1994 Kiedis poltteli heroiinia, sekä crackia ja hänelle oli alkanut muodostua jo vakava heroiiniriippuvuus, eikä hän ollut vieläkään saanut osuuksiaan studiossa valmiiksi. Jouluksi hän matkusti Michiganiin perheensä luo, tyttöystävänsä kanssa ja tämän reissun myötä pääsi taas kerran kuiville. Tammikuussa 1995 yhtyeen basisti Flea ja Kiedis matkustivat Uuteen Meksikoon tehdäkseen musiikkia ja miettimään levyä. Lyhyt reissu oli tuottoisa ja joka päivä he saivat aikaan yhden kappaleen. Helmikuun loppuun mennessä laulaja sai vihdoinkin raittiina lauluosuutensa valmiiksi studiossa.
Maaliskuussa 2006 One Hot Minute uudelleenjulkaistiin iTunes Storessa alkuperäisellä masteroinnilla. Uudelleenjulkaistulla albumilla on myös neljä uudelleenmasteroitua bonus- raitaa, joista "Bob" ei ole ennen esiintynyt millään julkaisulla. Singlen "Warped" b-puoli "Melancholy Machanics" kuullaan elokuvassa Twister vuodelta 1996. One Hot Minuten aikainen kokoonpano äänitti myös cover-versiot kappaleisiin "Love Rollercoaster" (Ohio Players), joka julkaistiin myös singlenä, sekä "I Make My Own Rules", jonka yhtye äänitti yhdessä LL Cool J:n kanssa "Private Parts"in soundtrackille. Yhtye teki cover-version kappaleesta "I Found Out" John Lennon -tribuuttialbumille.
Musiikkityyli
Toisin kuin yhtyeen aiempi tuotanto, suuri osa One Hot Minuten kappaleista pohjautuu heavy metal- genreen, johon on lisätty progressiivisia ja psykedeelisiä vaikutuksia. Runsas särötetty, crunch-tyylinen kitarasoundi heijastaa albumin raskautta usealla raidalla, erityisesti kappaleissa "Deep Kick" ja "Coffee Shop". Flean virtuositeettinen basson soitto on vahvasti esillä levyllä, josta esimerkkinä kaksi bassosooloa kappaleessa "Coffee Shop", jazzahtava bassoraita kappaleessa "Walkabout", wah-särötetty monimutkainen intro kappaleeseen "Shallow Be Thy Game" ja koko bassolinja kappaleessa "Transcending". Rumpali Chad Smithin taidot ovat myös esillä, selkeimmin kappaleissa "Warped", "Coffee Shop", "One Hot Minute", "Shallow Be Thy Game" ja "Transcending".
Albumin kappaleet ovat keskimäärin huomattavasti pidempiä, kuin aiemmilla yhtyeen albumeilla, lähinnä progressiivisen rock-musiikin vaikutteena. Progressiiviset vaikutteet ja pitkä kesto ovat leimaavia muun muassa kappaleille "Deep Kick" ja "One Big Mob". Ensimmäinen alkaa rauhallisella hitaasti puhutulla runolla, joka vaihtuu yllättävällä iskulla energiseksi punk- kappaleeksi, tunnelman rauhoittuessa takaisin melodiseen, Flean laulamaan codaan raidan loppupuolella. Jälkimmäinen alkaa raskaana ja nopeana - tyypillisenä yhtyeen alkuvaiheiden tuotannolle - mutta rauhoittuu yllättävästi ja siirtyy psykedeeliseen väliosaan (johon on lisätty muun muassa vauvan itkua), jonka jälkeen seuraa crescendo, kunnes ollaan siirrytty kappaleen ensimmäiseen osaan. Molemmat kappaleet ovat kestoltaan hiemän yli kuusi minuuttia ja sopivat hyvin esimerkiksi todennäköisesti paljon Navarron vaikutuksesta levylle luotuun psykedeelisyyteen. Navarron edellinen yhtye, Jane's Addiction oli tunnettu progressiivisista eepoksistaan (esimerkiksi "Three Days"), mutta myös rakenteeltaan ja kestoltaan tavallisista kappaleistaan.
Laulaja Anthony Kiedis kärsi heroiiniriippuvuudesta läpi One Hot Minuten äänitysten. Tämän vaikutuksena albumin sanoitukset ovat usein arvoituksellisia, omituisia ja paljon synkempiä kuin yhdelläkään yhtyeen aiemmin tekemällä albumilla. Sanoitusten aiheet eivät ole enää aiemmin yhtyeelle usein ominaiset seksi ja hauskanpito, vaan Kiediksen introspektiivisuus, itsensä havainnointi. Singlet "Warped" ja "Aeroplane" kertovat Kiediksen huumeongelmista ja kolmas single "My Friends" masennuksesta ja epätoivosta. Nämä aiheet ovat todennäköisesti osittain syynä albumin odotettua heikompaan menestykseen, sillä singlet eivät enää olleet yhtyeelle ominaisia musiikillisesti eivätkä teemallisesti. "My Friends" oli ainoa One Hot Minuten raita, joka hyväksyttiin yhtyeen vuonna 2004 julkaisemalle kokoelmalle Greatest Hits, vaikka "Aeroplane"n video kuuluukin kokoelman DVD:lle.
One Hot Minute kiertue
One hot Minute kiertue alkoi 7. syyskuuta 1995. Kiertueen aikana yhtye piti yhteensä 64 esitystä, 21 maassa. Kiertue oli ensimmäinen ja ainoa silloisen kitaristin, Dave Navarron kanssa. Kiertueen aikana sattui erilaisia vahinkoja, mitkä saivat Kiediksen ja Flean miettimään uudelleen Red Hot Chili Peppersiä, esimerkiksi Kiediksen jalan murtuminen moottoripyörällä ajamassaan kolarissa ja viimeisten esitysten peruuttaminen, koska Chad Smith mursi ranteensa. Kiertue alkoi Euroopasta. Kiedis yritti pysyä erossa huumeista, mutta yhtyeen jatkaessa kiertuetta Yhdysvalloissa, hän retkahti uudestaan. Kiertue jouduttiin lopettamaan 26. heinäkuuta 1997 Chadin käden takia.
Kappaleet
Säv, san, sov. Anthony Kiedis, Michael "Flea" Balzary, Dave Navarro ja Chad Smith.
Singlet
* = Alun perin elokuvan Beavis and Butt-head Do America soundtrackiilla, joka on julkaistu myöhemmin singlenä.
Tuotanto
Tuottaja: Rick Rubin Ohjelmoija: Dave Sardy (assistanttina David Schiffman) Miksaus: Dave Sardy Masterointi: Stephen Marcussen
San Salvo
San Salvo on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 20 184 ihmistä vuonna 2017. Vuoden 2011 väestönlaskennan mukaan kunnassa oli 18 848 asukasta.
Lex
Lex voi viitata muun muassa näihin:
San Salvo
Lähteet
pienoiskuva|210px|vasen|San Giusepen kirkko San Salvossa.
Lex
Lex esiintyy monien lakien kutsumanimissä:
Lex on myös englanninkielinen etunimi:
Santa Maria del Popolo
Santa Maria del Popolo on roomalaiskatolinen basilika ja titulaarikirkko Piazza del Popolon pohjoislaidalla Roomassa Italiassa. Kirkko tunnetaan erityisesti kappeleistaan, joissa sijaitsee Berninin ja Rafaelin teoksia sekä Caravaggion maalaukset Paavalin kääntyminen (1601) ja Pietarin ristiinnaulitseminen (1600–1601).
Kirkko edustaa tyyliltään italialaista varhaisrenessanssia. thumb|Kirkon pääalttari ja Bramanten suunnittelema [[apsis.]]
Historia
Ensimmäisen kappelin nykyisen kirkon paikalle rakennutti paavi Paschal II vuonna 1099. Syynä pidettiin pelkoa entistä keisaria, Neroa kohtaan, jonka uskottiin kummittelevan hautansa yllä. Paavin sanotaan kaivaneen Neron jäänteet ylös ja heittäneen ne Tiberiin saadakseen rauhan paikallisille. Tarinan mukaan paavi kaatoi myös paikalla sijainneen pähkinäpuun, jossa Neron sielun uskottiin majailevan. . Vuonna 1227 paavi Gregorius IX laajensi kappelin kirkoksi. Renessanssin tyyliseksi kirkkoa alettiin muokata vuonna 1472 paavi Sixtus IV:n käskystä. Kirkon remontointi kesti vuoteen 1477, jolloin kirkkoon rakennettiin mm. kupoli. Renessanssityyli vakiintui, kun tunnetut taiteilijat alkoivat 1500-luvulla suunnitella kirkon sisätiloja. Ensimmäisenä Rafael aloitti Chigin kappelin rakentamisen vuonna 1513. 1600-luvulla Bernini muokkasi kirkon barokkityyliseksi.
Nykyään
Nykyään kirkkoon pääsee sisälle käymään, mutta siellä järjestetään myös jumalanpalveluksia, joihin pääsee vain rukoilemaan.
Kirkon arkkitehtuuri ja taide
Kirkko on kolmilaivainen basilika, joka muodostaa rakennuksesta ristin muotoisen. Kirkon katolla sijaitsee vuosina 1474–1475 rakennettu kahdeksankulmainen kupoli. Kirkon ulkosivu on peräisin 1470-luvulta, mutta sen remontoi barokkityyliseksi Bernini noin 1660-luvulla. Bernini lisäsi muun muassa katolle kiviset soihdunpidikkeet sekä Chigin suvun vaakunat. Oikean sivulaivan päässä sijaitsee 1400-luvulta peräisin oleva kellotorni.
Apsis ja pääalttari
Kirkon apsidin on suunnittellut Donato Bramante paavi Julius II:lle vuonna 1502. Apsidin alle on haudattu kardinaalit Ascanio Sforza (1505) ja Girolamo Basso della Rovere (1507). Molemmat haudat on tehnyt kuvanveistäjä Andrea Sansovino. Kirkon pääalttarilla sijaitsee pieni 1300-luvun alttaritaulu Madonna del Popolo. Alttarin holvikaaren freskot on maalannut Pinturicchio vuonna 1509.
thumb|Kirkon kupoli alhaalta päin kuvattuna
Kappelit
Kirkossa on yhteensä 12 sivukappelia, jotka sijaitsevat oikealla ja vasemmalla sivulaivalla. Kappeleista kuuluisimmat ovat Chigin kappeli ja Cerasin kappeli.
Chigin kappeli
Chigin kappeli (ital. Cappella Chigi tai Cappella della Madonna di Loreto) on toinen kirkon kappeleista. Se sijaitsee kirkon vasemmalla sivulaivalla. Rafael suunnitteli kappelin ja aloitti sen rakentamisen, mutta Bernini viimeisteli sen.
Rafael rakensi kappelin vuosina 1513–1514 hautakappeliksi pankkiiri Agostino Chigin suvulle. Rafael suunnitteli kappelin kupolin ja pylväsrakenteet sekä pyramidin muotoiset hautamerkit Agostinille ja hänen veljelleen Sigismondolle. Kappelin sisustus jäi kesken vuonna 1520, jolloin taiteilija Rafael kuoli. Pian Rafaelin jälkeen kuoli myös kappelin rakennuttaja Agostino Chigi, joka haudattiin keskeneräiseen kappeliin. Kappelin viimeistelijäksi valittiin paavi Aleksanteri VII:n käskystä Gian Lorenzo Bernini. Bernini lisäsi kappeliin Habakukia ja Danielia esittävät syvennysveistokset ja ympyränmuotoiset muotokuvat sekä muokkasi kappeli vuosina 1652–1656. Tällöin Bernini muokkasi myös koko rakennuksen profiilia barokkityyliseksi.
Chigin kappeli esiintyy myös Dan Brownin vuonna 2000 julkaisemassa jännitysromaanissa Enkelit ja demonit. Kirjassa kappeli on osa Illuminati-salajärjestön luomaa polkua, joka johtaa "Valaistuksen kirkolle". Kirjan mukaan kappelissa oleva Berninin veistos Habakuk ja enkeli (1656–1661) osoittaa polun seuraavalle pysäkille Vatikaaniin. Vuonna 2008 katolinen kirkko kielsi kirjasta tekeillä olleen elokuvan kuvaukset kirkossa, kritisoiden kirjan sisältöä. thumb|Berninin syvennysveistos Habakuk ja enkeli (1656–1661) Chigin kappelissa.
Amy Acker
Amy Louise Acker (s. 5. joulukuuta 1976 Dallas, Texas) on yhdysvaltalainen näyttelijä. Hänet tunnetaan kenties parhaiten roolistaan Winifred ”Fred” Burklena televisiosarjassa Angel (1999–2004), jossa Acker oli mukana sarjan toisen tuotantokauden lopusta lähtien. Hän sai työstään sarjassa Saturn-palkinnon parhaasta naissivuosasta. Acker on esiintynyt myös esimerkiksi televisiosarjoissa Alias (2005–2006), Ensisilmäyksellä (2006) ja Dollhouse (2009–2010).
Aikoinaan Acker harrasti esimerkiksi balettia ja modernia tanssia, mutta hänelle tehty polvileikkaus päätti hänen tanssijanuransa. Acker on ollut vuodesta 2003 lähtien naimisissa näyttelijä James Carpinellon kanssa, ja heillä on vuonna 2005 syntynyt poika sekä 2006 syntynyt tytär.
Roolit
thumb|Acker puolisonsa [[James Carpinellon kanssa vuonna 2005.]]
Thomas Magnusson
Thomas Magnusson (s. 2. heinäkuuta 1950 Långby, Hudiksvall) on entinen ruotsalainen maastohiihtäjä.
Magnusson voitti Falunin MM-kisoissa 1974 30 kilometrin maailmanmestaruuden 53 sekunnin erolla Juha Mietoon. 50 kilometrin kilpailussa Magnusson oli pronssilla Gerhard Grimmerin ja Stanislav Henychin jälkeen.
Magnusson voitti Holmenkollenin perinteikkään 50 kilometrin kilpailun vuonna 1977. Lahden MM-kilpailuissa 1978 hän hiihti ankkuriosuuden Ruotsin voittaessa 4×10 kilometrin viestin maailmanmestaruuden runsaan yhdentoista sekunnin erolla Suomeen. Joukkueen muut jäsenet olivat Sven-Åke Lundbäck, Christer Johansson ja Tommy Limby.
Virgil Misidjan
Virgil Misidjan (s. 24. heinäkuuta 1993 Goirle) on alankomaalainen jalkapalloilija, joka edustaa Bulgarian pääsarjassa pelaavaa Ludogorets Razgradissa. Laitahyökkääjän paikalla pelaava Misidjan on pelannut seurassa vuodesta 2013. Hänet tunnetaan paremmin lempinimellään Vura, joka lukee myös hänen paidassaan. Willem II Tilburgin kasvatti Misidjan oli nostamassa seuraa takaisin Eredivisieen kaudeksi 2012-2013. Hän pelasi seurassa 54 ottelua, joissa syntyi kymmenen maalia. Syyskuussa 2014 hän teki debyyttinsä Mestareiden liigassa Ludogoretsin paidassa Liverpool FC:tä vastaan. Misidjan on pelannut myös Alankomaiden alle 20-vuotiaiden maajoukkueessa.
Theo Jörgensmann
Theo Jörgensmann (s. 29. syyskuuta 1948) on klarinetisti ja jazzmuusikko.
Iván Campo
thumb|Iván Campo
Iván Campo Ramos (s. 21. helmikuuta 1974 San Sebastián, Guipúzcoan maakunta, Espanja) on espanjalainen jalkapalloilija. Hän oli aluksi keskuspuolustaja, mutta nykyään hän pelaa useimmiten puolustavana keskikenttäpelaajana.
Campo on Logroñésin kasvatti, mutta pääsarjadebyyttinsä hän teki Real Valladolidissa vuonna 1995. Vuonna 1998 hän siirtyi Real Madridiin, jossa hän saavutti Espanjan pääsarjan Primera Divisiónin mestaruuden kerran ja Mestarien liigan voiton kahdesti. Vuodet 2003–2008 hän pelasi Englannin Valioliigassa Bolton Wanderersissa.
Campo pelasi neljä peliä Espanjan maajoukkueessa, ja kuului joukkueen kokoonpanoon 1998 MM-kilpailuissa.
Jussi Jännes
Juho Kaarlo Väinö (Jussi) Jännes (23. maaliskuuta 1922 Helsinki – 12. maaliskuuta 1967 Las Palmas, Espanja) oli suomalainen maisema-arkkitehti, joka suunnitteli muun muassa Espoon Tapiolan ulkoalueet.
Genetz-sukuun kuuluneen Jänneksen vanhemmat olivat maatalouspoliitikko, lähettiläs, professori ja MTK:n puheenjohtaja Juho Jännes ja Suomen sotilaskotiliiton puheenjohtaja Toini Liljeström. Hänen sisaruksiaan olivat professori Lauri Jännes (1917–2002) ja taidegraafikko Lea Ignatius (1913–1990). Jännes kirjoitti ylioppilaaksi 1942, valmistui hortonomiksi Lepaan puutarhaopistosta 1948 ja jatkoi opintojaan Ruotsissa ja Tanskassa. Suomeen hän palasi 1955 Kööpenhaminan Kuninkaallisesta taideakatemiasta, mutta hän ei suorittanut siellä loppututkintoa.
Arkkitehtina Jännes aloitti Aarne Ervin toimistossa, jonka ehdotus voitti Espoon Tapiolan suunnittelukilpailun. Työskenneltyään kaksi vuotta Erville Jännes siirtyi vuodeksi Tapiolaa rakennuttaneen Asuntosäätiön palvelukseen. Hänen 1958 perustamansa oman suunnittelutoimiston ensimmäisiä töitä olivat juuri Tapiolan ja Turun yliopiston ulkoalueet. Tapiolaan Jännes suunnitteli kymmenen vuoden aikana kaiken kaikkiaan yhteensä yli 80 kohdetta, kuten keskeiset avoimet puistoalueet Silkkiniitty ja Leimuniitty. Myöhemmin hän suunnitteli muun muassa Rovaniemen Korkalovaaran ja Jyväskylän Viitaniemen alueita, Alkon Rajamäen tehtaiden pihat Nurmijärvellä, Helsingin yliopiston kirjaston laitosten ulkoalueet Asikkalan Urajärvellä, monia voimalaitosten pihoja sekä yhtenä viimeisistä töistään Saimaan kanavan ympäristöä.
Jännes opetti Teknillisessä korkeakoulussa ja oli Suomen Puutarha-arkkitehdit ry:n puheenjohtaja 1964–1966.
Hosiolammi
Hosiolammi on Kanta-Hämeessä Hämeenlinnassa  sijaitseva lampi.
Maantietoa
Lammen pinta-ala on 1,2 hehtaaria ja se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 128,7 metriä mpy.
S Doradus
S Doradus on Linnunradan seuralaisgalaksi Suuren Magellanin pilven kirkkain tähti. Se on eräs kirkkaimmista tunnetuista tähdistä. Se säteilee miljoona kertaa enemmän energiaa kuin Aurinko, mutta etäisyydestä johtuen sitä ei voi havaita paljain silmin. S Doraduksen näennäinen kirkkaus on 8,6–11,7 magnitudia ja absoluuttinen kirkkaus −8,9 magnitudia. Sen etäisyys Maasta on 169 000 valovuotta ja spektrityyppi on A0eq.
S Doradusta on epäilty kaksoistähdeksi, mutta tätä ei ole voitu todistaa. Se on hyperjättiläinen ja kirkkaitten sinisten muuttujien (LBV) prototyyppi. Samaan luokkaan kuuluvat P Cygni ja Eta Carinae. S Doradus -tyyppinen muuttuja vaihtaa kirkkauttaan hitaasti, mutta välillä tapahtuu voimakkaita, äkillisiä purkauksia. S Doraduksen kaltaiset tähdet ovat massiivisuutensa, 50–120 Auringon massaa, vuoksi harvinaisia. Niiden elinkaari on hyvin lyhyt, vain muutama miljoona vuotta. Tähdestä virtaa ulos voimakas tähtituuli säteilyn aiheuttaman suuren paineen ajamana, ja sama aiheuttanee tilapäiset kaasupurkaukset.
Stanislav Henych
Stanislav Henych (s. 19. helmikuuta 1949 Jilemnice) on entinen tšekkiläinen maastohiihtäjä, joka edusti aktiiviurallaan Tšekkoslovakiaa.
Henych saavutti hopeaa 50 kilometrin kilpailussa Falunin MM-hiihdoissa 1974. Hän hävisi kultamitalisti Gerhard Grimmerille minuutin ja 50 sekuntia, mutta voitti kolmanneksi sijoittuneen Thomas Magnussonin vajaalla 14 sekunnilla.
Kernavė
thumb|left|210 px|Kirkon rauniot Kernavėssa.
Kernavė on kylä Kaakkois-Liettuassa ja samalla erittäin merkittävä arkeologinen kohde ja turistinähtävyys. Vuonna 1999 siellä oli 318 asukasta. Arvioidaan että pysyvä asutus syntyi paikkakunnalle paleoliittisen kivikauden lopulla noin 12 000 vuotta sitten, pian jäätikön poisvetäytymisen jälkeen. Tämän jälkeen alueella on asuttu varsin yhtäjaksoisesti. Kernavėn alueelta on tehty monipuolisia löytöjä eri aikakausilta kivikaudesta lähtien keskiajalle saakka. Kernavėn Liettuan kansallinen kulttuurin suojelualue kattaa 194,4 hehtaarin alueen ja se on myös Unescon maailmanperintökohde. Paikkakunta sijaitsee Niemen-joen sivuhaaran Nerisin varrella, noin 35 kilometriä Vilnan luoteispuolella.
Keskiajalla paikkakunnan kukoistuskausi osui 1200- ja 1300-luvuille. Kernavė oli Liettuan suuriruhtinaskunnan pääkaupunki ja suuriruhtinaan asuinpaikka. Kaupunki mainitaan historiallisissa lähteissä nimeltä ensimmäistä kertaa vuonna 1279. Vuonna 1365 saksalainen ritarikunta hyökkäsi kaupunkiin. Vuonna 1390 tapahtui uusi hyökkäys, jolloin ritarikunta poltti laaksoon rakennetun kaupungin linnoineen. Sitä ei korjattu, vaan asutus siirtyi kukkulan päälle. Laakson kaupungin jäänteet peittyivät maakerrosten alle, ja niistä tuli arkeologinen aarre. Sen tutkimukset alkoivat 1800-luvun puolivälissä.
thumb|700px|center|Kernavėn kukkuloita, panoraama maailmanperintökohteesta. Kuvan oikeassa laidassa [[Niemen-joen Neris-haaraa.]]
Isokylän koulu
Isokylän koulu on Kokkolassa sijaitseva peruskoulun ala- ja yläluokat käsittävä yhtenäiskoulu. Koulu sijaitsee Isokylän kaupunginosassa, ja sen oppilaat tulevat pääosin Isokylästä ja Kirkonmäeltä. Kruunupyyn kunnan suomenkieliset peruskouluikäiset oppilaat opiskelevat Isokylän koulussa. Koulussa toimivat luokat 1–9 sekä esiopetusluokat ja erityisluokat. Isokylän koulu toimii Isokylän monitoimitalossa, johon on sijoitettu lisäksi päiväkoti ja harrastustiloja. Uusi monitoimitalo valmistui Isokylään 2015 ja korvasi aiemman puretun vuonna 1966 valmistuneen Isokylän koulurakennuksen. Isokylän koulun historia juontaa juurensa vuoteen 1911, jolloin entiseen Kokkolan maalaiskuntaan eli Kaarlelaan päätettiin perustaa suomenkielinen koulu.
Lakkautetun Länsipuiston koulun luokat 7–9 siirtyivät syksyn 2021 alusta lähtien Isokylän kouluun. Isokylän koulu on Keski-Pohjanmaan suurimpia peruskouluyksiköitä. Rehtorina on toiminut vuodesta 1999 Timo Hautala.
Isokylän koulun motto on "Jatulin jäljillä oman elämänsä jättiläiseksi".
Potidaion
Potidaion eli Poseidion  oli antiikin aikainen kaupunki Karpathoksen saarella Kreikassa. Se sijaitsi nykyisen Kárpathoksen kaupungin paikalla.
Star Wars: Battlefront
Star Wars: Battlefront on Pandemic Studiosin kehittämä ja LucasArtsin julkaisema toimintapeli. Peli julkaistiin syyskuussa 2004 Windowsille, PlayStation 2:lle ja Xboxille. Se on Tähtien sotaan perustuva Battlefieldien kaltainen pelisarja. Vuonna 2005 pelille julkaistiin jatko-osa Star Wars: Battlefront II.
Teratogeneesi
Teratogeneesi on lääketieteellinen termi, joka on johdettu kreikan kielestä ja tarkoittaa suoraan käännettynä hirviön luomista. Teratogeneesillä viitataan raskaudenaikaisten epämuodostumien syntymiseen, joista tavallisimpia ovat keskushermoston, sydämen ja virtsateiden epämuodostumat. Suurin osa raskaudenaikaisista epämuodostumien syntymisistä johtaa raskauden keskenmenoon, ja vastasyntyneillä epämuodostumia havaitaan noin 2–3 %:lla. Suurin herkkyys epämuodostumien syntymiselle on sikiönkehityksen varhaisvaiheessa viikkojen 1–8 välillä, jolloin tapahtuu blasto- ja organogeneesiä.
John Shelby Spong
thumb|right|John Shelby Spong. John Shelby Spong (16. kesäkuuta 1931 – 12. syyskuuta 2021 ) oli yhdysvaltalainen episkopaalisen kirkon pappi ja tunnettu liberaaliteologinen ajattelija. Hän toimi Newarkin piispana vuosina 1979–2000.
Star Wars: Battlefront
Pelaaminen
Pelissä on mahdollista ajaa myös yli kolmellakymmenellä erilaisella ajoneuvolla, kuten AT-AT:lla, X-siipisellä ja lumikiiturilla. Verkkopeli pääsee pelaamaan enintään 32 pelaajaa vastaan. Internetistä voi myös ladata lisäkenttiä ja ominaisuuksia, kuten Jabba the Huttin palatsin.
Teratogeneesi
Teratogeeni on näitä epämuodostumia aiheuttava aine; esimerkiksi alkoholi sekä monet lääkkeet voivat raskauden aikana käytettyinä aiheuttaa lapselle epämuodostumia. Ehkä lääketieteen historian tunnetuin teratogeeni on talidomidi, jota käytettiin raskaudenaikaiseen pahoinvointiin ennen kuin sen voimakkaat teratogeeniset vaikutukset tulivat ilmi.
Star Wars: Battlefront
Pelaaminen
Alokas pystyy johtamaan yhtä miestä antamalla yksinkertaisia käskyjä. Kersantti johtaa kahta miestä, kapteeni kolmea ja kenraali neljää.
John Shelby Spong
Spong valmistui Pohjois-Carolinan yliopistosta (Chapel Hill) ja Virginian Protestant Episcopal Theological Seminarysta.
Star Wars: Battlefront
Aiheesta muualla
sv:Star Wars: Battlefront (spelserie)
John Shelby Spong
Spong on muun muassa kyseenalaistanut Jeesuksen neitseellisen syntymän ja ruumiillisen ylösnousemuksen.
Potidaion
Historia
Potidaionin paikka on ollut asuttu viimeistään myöhäisellä neoliittisella kaudella ja varhaisella pronssikaudella noin 3000 eaa. Minolaisella kaudella (MM ja LM IA) sekä mykeneläisellä kaudella (LH IIA–B) paikalla oli merkittävä asutus. Koko saaren asutuksessa oli katkos pronssi- ja rautakauden taitteessa. Manner-Kreikasta tulleet doorilaiset asuttivat sen uudelleen noin 1000 eaa.
pienoiskuva|vasen|upright=0.96|Potidaionin Pyhän Fotinen basilikakirkon (400–500-luku jaa.) raunioita. Potidaion oli ainakin hellenistisellä kaudella Karpathoksen poliksen satama. Tuohon aikaan saaren kaikki kaupungit olivat Rhodoksen vallan alla. Kaupungista käytetään antiikin lähteissä yleensä nimimuotoa Potidaion. Muoto Poseidion esiintyy Ptolemaioksella. Kaupungin asukkaista käytettiin etnonyymiä Potidaieus.
John Shelby Spong
Spong kuului Jeesus-seminaariin. Hän on opettanut muun muassa Harvardin yliopistossa. Hän on edesmenneen poliitikko William B. Spongin serkku.
Potidaion
Historia
Potidaion kukoisti hyvän satamansa ansiosta vielä roomalaisella kaudella sekä varhaisella kristillisellä kaudella. Ptolemaios mainitsee sen olemassaolon kaupunkina 100-luvulla jaa. Varhaisen kristillisen kauden kaupungista todistavat löydetyt basilikakirkot. Keskiajalla kaupunki hylättiin ja sen asukkaat siirtyivät turvallisempaan paikkaan sisämaahan nykyisen Apérin kylän paikalle.
Kaupungin paikalle syntyi uusi asutus, nykyinen Kárpathoksen kaupunki, 1800-luvulla. Se on ollut saaren keskus vuodesta 1894.
Rakennukset ja löydökset
Potidaionin akropoliin löydökset ovat pääosin peräisin hellenistiseltä kaudelta. Kukkulalta on löydetty linnoitus- ja tukimuurien jäänteitä, jotka on ajoitettu 300-luvulle eaa., sekä muun muassa sisternejä eli vesisäiliöitä. Piirtokirjoituslähteiden perusteella akropoliilla oli tuohon aikaan Athene Lindialle eli Lindoksen Athenelle omistettu temppeli sekä uhrialue (hierothysion).
pienoiskuva|vasen|upright=0.66|Niin kutsuttu ”Kárpathoksen nainen”, idoli noin ajalta 3000 eaa. [[British Museum.]] Kaupungin hautausmaat on löydetty sen luoteispuolelta nykyisten Anemómyloin, Skópin ja Makéllin alueilta. Varhaisimpiin hautalöytöihin lukeutuu muun muassa mykeneläisen kauden keramiikkaa. Merkittävimpiin esinelöytöihin lukeutuu naishahmoinen idoli, niin kutsuttu ”Kárpathoksen nainen”, noin ajalta 3000 eaa. Se on nykyisin British Museumissa.
Varhaiselta kristilliseltä ajalta kaupungin alueelta on löydetty kolmen basilikakirkon rauniot. Ne ajoittuvat 300–500-luvuille jaa. Yksi kirkoista sijaitsi akropoliin juurella sen lounaispuolella, ja kaksi muuta satamalahden länsirannalla. Tunnetumpi näistä oli omistettu Pyhälle Fotinelle, ja se on ajoitettu 400- tai 500-luvulle.
Eljas Kahra
August Eljas Kahra (31. maaliskuuta 1888 Hämeenlinna – 30. toukokuuta 1962 Helsinki) oli suomalainen tullihallituksen pääjohtaja ja hallitusneuvos.
Kahran vanhemmat olivat pakkamestari, ylikonduktööri August Kahra ja Olivia Vilhelmina Lindroos. Hän pääsi ylioppilaaksi Helsingin normaalilyseosta 1906. Kahra suoritti ylemmän hallintotutkinnon 1910 ja oikeustutkinnon 1915.
Kahra oli tullilaitoksen palveluksessa 1906–1915 ja toimi sitten Suomen senaatin maanviljelystoimikunnan kanslistina vuodesta 1916 ja elintarviketoimituskunnan esittelijäsihteerinä vuodesta 1918. Hän oli Suomen konsulina Kööpenhaminassa 1919 ja oli liikealalla Tampereella 1920–1925. Kahra oli kulkulaitosten ja yleisten töiden ministeriössä nuorempana hallitussihteerinä vuodesta 1926, työttömyysneuvoston sihteerinä vuodesta 1931, ylitarkastajana vuodesta 1937, esittelijäneuvoksena vuodesta 1939 ja hallitusneuvoksena vuodesta 1940. Hän toimi tullihallituksen pääjohtajana 1942–1945 ja oli sen jälkeen kulkulaitosministeriön hallitusneuvoksena ja kansliapäällikkönä 1945–1953. Kahra oli useiden valtion komiteoiden puheenjohtajana tai sihteerinä.
Eljas Kahra oli naimisissa vuodesta 1912 Helmi Vilhelmiina Ratamon kanssa.
Luonnontiede
thumb|right|150px|[[Kuun kääntöpuoli Apollo 11:stä nähtynä.]]
Luonnontiede eli luonnontieteet on luontoa tutkivien tieteiden yhteisnimitys.
Puhtaita luonnontieteitä ovat:
Soveltavia luonnontieteitä ovat esimerkiksi metsätieteet, joka tutkii metsiä, niiden toimintaa ja käyttöä, sekä lääketiede.
Luonnontieteellisiä menetelmiä soveltavia tieteitä, jotka eivät sinänsä tutki luontoa, ovat esimerkiksi informaatiotutkimus ja tietojenkäsittelytiede.
Dabangg 2
Dabangg 2 on vuonna 2012 ensi-iltansa saanut Arbaaz Khanin ohjaama intialainen hindinkielinen toimintaelokuva. Se on jatkoa vuoden 2010 elokuvalle Dabangg.
San Vito Chietino
San Vito Chietino on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 5 270 ihmistä vuonna 2017. Vuoden 2011 väestönlaskennan mukaan kunnassa oli 5 226 asukasta.
Valkealammi (Hämeenlinna, Tuulos)
Valkealammi on Kanta-Hämeessä Hämeenlinnassa  sijaitseva lampi.
Maantietoa
Lammen pinta-ala on 1,5 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 133,9 metriä mpy.